פעילות עמותת בית חם לכל חייל וחיילת - TheMarker Cafe
TheMarker Cafeתנועת כמוךDavid Avramov - Home-Made Tricksפעילות עמותת בית חם לכל חייל וחיילת
7/9/19 | 1023 צפיות
11/7/19 | 3345 צפיות
16/7/19 | 3438 צפיות
7/8/19 | 2274 צפיות
13/6/19 | 5129 צפיות
25/8/19 | 1433 צפיות
9/9/19 06:30:
1 תגובות יום שני, 9/9/19, 00:10
לאחר ששוחחתי עם מנכ"לית העמותה גב' שפרה שחר הנני מפרט את עיקרי הפעילות של עמותת בית חם לכל חייל.
בית חם לכל חייל נוסדה בינואר 2010 על מנת לסייע לחיילים בודדים, לחיילים ללא עורף משפחתי ולחיילים נזקקים במצוקותיהם השונות ולאפשר להם להשלים שרות צבאי מלא ותקין.
מייסדי העמותה זיהו את המצוקה של חיילים נזקקים שאינם מצליחים להתקיים ללא תמיכה כלכלית מהבית, וכן את הקושי של חיילים בודדים, המנותקים ממשפחותיהם, אשר ממתינים לפתרונות דיור ומתמודדים עם קשיים רבים מול גורמי הצבא.
העמותה מטפלת באלפי פניות בשנה.
הפניות מגיעות מהחיילים עצמם ובמקרים רבים מן המפקדים ומש"קיות הת"ש.
עמותת בית חם לכל חייל מספקת פתרונות מקיפים הכוללים דיור, משפחות מאמצות, תמיכה כלכלית ורגשית, עזרה בזמן החלמה מפציעה, מלגות לימודים והשמה בעבודה לחיילים משוחררים ועוד.
הם מכוונים את המאמצים לעבר אתגרים אשר אינם מטופלים על ידי צה"ל ומהווים עמוד תווך לאלפי חיילים ובני משפחותיהם.
העמותה עובדת בשיתוף עם מפקדי צה"ל בכל היחידות הלוחמות, עם מערך הת"ש, משרד הביטחון והאגודה למען החייל.
בנוסף, העמותה פועלת בוועדות רבות בכנסת על מנת לקדם חקיקה לרווחת החיילים ומובילה את המאבק בכנסת להעלאת שכר חיילי החובה ומימון מלגות לחיילים משוחררים.
משפחות מאמצות - פרויקט הדגל של העמותה הוא מציאת משפחה מאמצת לכל חייל בודד שרוצה בכך.
עמותת בית חם לכל חייל מגייסת משפחות מאמצות מכל רחבי הארץ העוברות תהליך סינון קפדני.
אלה אשר מתקבלות לתכנית מתחייבות לספק לחיילים בית חם ואוהב לאורך כל השירות.
המשפחות דואגות לחיילים לכל צורכיהם הבסיסיים ואילו העמותה מספקת ביגוד וציוד אישי.
העמותה מתאימה משפחה לחייל תוך התחשבות בשפת אמו, קרבתו לדת ומיקום המגורים.
גם המשפחות המאמצות וגם החיילים מקבלים ליווי מקצועי לאורך כל תקופת האימוץ.
ליווי חיילים חולים ופצועים - חיילים בודדים שחלו או נפצעו במהלך שרותם, זקוקים לליווי הן בתקופת האשפוז והן בתקופת ההחלמה.
מתנדבי העמותה בכל רחבי הארץ ובקרבת כל בתי החולים, מבקרים ומלווים, מסיעים ודואגים לכל מחסורם.
חיילים בודדים שנפלטים מהצבא עקב פציעה או מחלה מוצאים עצמם באחת, ללא קצבת מחייה וללא פתרון מגורים.
העמותה מלווה את החיילים ובעזרת קשריה עם חיל רפואה, קצינות הנפגעים ובתי החולים מזרזת הליכים ביורוקרטים, ודואגת למיצוי זכויות החיילים.
טיפול בחובות החיילים לחברות הסלולר - לאלפי חיילים בשרות חובה יש חוב גדול לחברה סלולארית והעמותה מסייעת בטיפול בחוב אל מול חברות התקשורת.
העמותה מצליחה להפחית את סכום החוב, לבטל קנסות, ריביות, הצמדות ושכ"ט, מבטלת עיקולים על חשבונות העו"ש וצווי עיכוב יציאה מהארץ ומגיעה להסדר תשלומים הגיוני של יתרת החוב עבור החיילים החייבים.
סיוע בציוד ללוחמים לכל חטיבות החי"ר - רבים מן החיילים המשרתים ביחידות החי"ר נאלצים להעביר את שירותם ללא ציוד מתאים.
עמותת בית חם לכל חייל רוכשת עבור החיילים הנזקקים ציוד חסר שאינו ניתן על ידי הצבא.
העמותה רוכשת ציוד חסר כגון נעלי ספורט ללוחמים, ביגוד חם בחורף, תווי מזון ועוד עבור החיילים הזקוקים לכך בהפניית המפקדים הבכירים.
סיוע למשפחות הלוחמים- חיילים רבים נדרשים להיעדר מהשרות ולצאת לעבודה על מנת לסייע למשפחותיהם המצויות במשבר קשה.
מפקדים רבים פונים לעמותה בבקשה לסיוע במזון או בתשלום חשבונות מים או חשמל שנותקו וזאת על מנת למנוע היעדרותו של הלוחם בעת פעילות מבצעית.
העמותה מסייעת מידית ובכך מונעת את יציאתו לחופשת עבודה או כל היעדרות אחרת ועוזרת גם בקניית מוצרי חשמל כגון מקרר או מכונת כביסה וריהוט בסיסי.
לקראת חג הפסח וחגי תשרי, העמותה מסייעת למאות משפחות הלוחמים, הנמצאות במצב כלכלי קשה לקיים את החג בכבוד.
שיקום חיילים המרצים עונש בכלא צבאי - לפני הגיוס לצה"ל, חיילים רבים ממשפחות מעוטות יכולת סייעו בפרנסת משק הבית ועם הצטרפותם לשירות, כלכלת המשפחה נפגעת אנושות.
השכר שמקבל חייל בשירות חובה אינו מכסה אפילו את צרכי המיחייה החיוניים והבסיסים ביותר והחיילים היחידים ששורדים את השרות מבחינה כלכלית הם אלה הנתמכים על ידי הוריהם.
לכן, חיילים רבים נאלצים להיעדר מהשרות על מנת לעבוד עקב מצב כלכלי קשה ביותר של משפחתם או שלהם וכתוצאה מכך, הם נשלחים למאסר בגלל נפקדות או עריקות.
העמותה מקיימת קשר רצוף עם מפקדי הכלא ועם הקב"נים וקצינות הת"ש ודואגת לחיילים לליווי ואימון אישי בעת מאסרם מתוך מטרה להכין אותם לחזרה לשירות צבאי תקין או לחיים האזרחיים שלאחר השחרור מהכלא ומהצבא.
תמיכה בחיילים משוחררים- העמותה ממשיכה ללוות את החיילים הבודדים והנזקקים גם לאחר שחרורם מצה"ל ומספקת להם תמיכה מקפת ללא עלות.
במרכז הסיוע שהקמנו לאחרונה, החיילים המשוחררים מקבלים עזרה מידית במציאת תעסוקה ומקום מגורים ועזרה בהשגת מלגות לימודים ובמקביל הם זכאים להשתתף בסדנאות הכנה לחיים האזרחיים המתקיימות במרכז של העמותה ומקנה להם ידע ומיומנויות בתחום ההתנהלות הכלכלית, תעסוקה ועוד.
תמיכה בחיילים משוחררים שנפצעו בפעילות מבצעית ופגועים פיזית או נפשית, ובכללם חיילים הסובלים מפוסט טראומה – לוחמים רבים מגיעים לעמותה לעתים כמה שנים אחר שחרורם, כאשר הם סובלים מפוסט טראומה שנגרמה במהלך לחימה או פעילות מבצעית ואשר לא הוכרו כיאות ע"י אגף השיקום במשה"ב.
ע"פ רוב מדובר בלוחמים המגיעים מאוכלוסיות חלשות שידם אינה משגת לקחת עזרה מקצועית והעמותה מספקת להם תמיכה מקיפה הכוללת, סיוע משפטי שמיטיב מאד את מצבם ואת התמיכה הכספית בהם מטעם משה"ב, סיוע כספי בתקופת ההמתנה, טיפול בחובות, אימון אישי, ליווי והפניה לגורמים מטפלים כגון קבוצות תמיכה ועוד.
ב2014 העמותה הקימה את קרן המלגות של בית חם לכל חייל המסייעת במלגת לימודים לחיילים ששרתו כחיילים בודדים או לחיילים משוחררים ללא עורף משפחתי.
חיילים רבים המגיעים מרקע של מצוקה, עולים חדשים, חיילים מבית חרדי (חרדים לשעבר) וחיילים בודדים מתמודדים עם פערי השכלה ותרבות גדולים ועם קשיים כלכליים וזקוקים לתמיכה מקיפה גם לאחר שחרורם.
סמוך למועד השחרור מצה"ל, חיילים רבים נכנסים לחרדות גדולות מן היום שלאחר שחרורם, הם מוצאים את עצמם באחת, ללא קורת גג או ללא עבודה ומנסים לשרוד מיום ליום.
חסרה להם רשת תמיכה בה יוכלו להיעזר והם עומדים חסרי אונים מול השינוי בחייהם לאחר שרות צבאי ארוך וקשה.
רבים מהם מתקשים להשיג מלגת לימודים גם בשל ההיצע הקטן ביחס לביקוש וגם בגלל סיבות טכניות שונות.
העמותה רואה חשיבות עליונה ומחויבות חברתית לאפשר לחיילים משוחררים רבים ככל האפשר, המתקשים להשיג מלגת לימודים לקבל מלגה אשר תפתח להם את השער להצלחה.
עמותת בית חם לכל חייל וחיילת מהווה עמוד תווך לאלפי חיילים וחיילות ובני משפחותיהם.
פעילותה נשענת על נדיבות לבם של תורמים פרטיים, קרנות בארץ ובחו"ל, פילנתרופיה עסקית ומתנדבים.
אתר האינטרנט של העמותה http://www.baitcham.org.il/
בית חם לכל חייל - כאן בשביל החיילים
ביקורת לקוח סמוי לבית חם לכל חייל, ציון 11 מ 10